અમદાવાદના કાંકરિયા કિડ્સ સિટીની સામે આવેલી રાજહર્ષ નામની કન્સ્ટ્રક્શન સાઈટ પર ભેખડ ધસી પડતા 3 મજૂરો દટાયા હતા. ઘટનાની જાણ થતાં ફાયરબ્રિગેડની ટીમ ઘટના સ્થળે પહોંચી હતી. અને કાટમાળમાં દટાયેલા મજૂરોને બહાર કાઢવાની કામગીરી હાથ ધરી હતી. બાદમાં ઇજાગ્રસ્તોને સારવાર અર્થે એલ.જી હોસ્પિટલ ખસેડવામાં આવ્યા હતા. આ ઘટના પછી કન્સ્ટ્રક્શન સાઈટ પર બિલ્ડરની અનેક બેદરકારી સામે આવી હતી. આ ઉપરાંત કન્સ્ટ્રક્શન સાઈટ પર મજૂરોની સુરક્ષા માટે કોઇ પણ સુરક્ષાના પગલાની બાબતો ધ્યાનમાં લેવામાં ન આવી હોવાની બાબતો પણ સામે આવી છે.